Naziv obveznika: Gradska knjižnica Beli Manastir

Broj RKP-a: 35263

Sjedište obveznika: Beli Manastir

Matični broj: 01584618

Adresa sjedišta obveznika: Kralja Tomislava 2

OIB: 10422409778

Razina: 21

Razdjel: Nema

Šifra djelatnosti: 9101 Djelatnosti knjižnica i arhiva

Šifra grada: 13 – Županija Osječko – Baranjska, grad Beli Manastir

BILJEŠKE UZ FINANCIJSKE IZVJEŠTAJE ZA RAZDOBLJE OD 1.1. - 31.12.2022.g.

*IZVJEŠTAJ O PRIHODIMA I RASHODIMA, PRIMICIMA I IZDACIMA ( Obrazac PR-RAS)*

U odnosu na isto razdoblje prethodne godine ukupni prihodi su se povećali za 3,6 %. Neke od značajnih promjena u visini prihoda kad se gleda tekuća godina u odnosu na prethodnu su:

* U 2022.g. ostvarene donacije (663) iznose 56,9 % od onih ostvarenih u 2021.g. Razlozi tome su donacija opreme iz projekta u 2021.g. te smanjeni iznosi donacija knjiga u 2022.g.
* Prihodi iz nadležnog proračuna (671) su se povećali u odnosu na 2021.g. za 3,9 %. Navedeno povećanje se dijelom odnosi na ovogodišnje održavanje dvodnevnog festivala Čarolija riječi u organizaciji Gradske knjižnice Beli Manastir, a dijelom i na povećanja cijena energenata, usluga i ostalih materijalnih rashoda.

Kad su u pitanju ukupni rashodi, oni su se u odnosu na isto razdoblje prethodne godine povećali za 3,4 %. Neke od značajnih promjena u visini rashoda su:

* Ostali rashodi za zaposlene (312) su za tekuću godinu iznosili 65.403,45 kn, u odnosu na prethodnu kada su iznosili 22.900,00 kn. Razlika se odnosi na isplatu dvije jubilarne nagrade djelatnicima, isplatu naknade za prehranu u iznosu od 400,00 kn mjesečno po djelatniku te povećanje iznosa za isplatu Božićnice i dara za dijete djelatniku čija se plaća i ostali dodaci financiraju iz državnog proračuna.
* Naknade troškova zaposlenima (321) su se povećali za 11,1 % iz razloga povećanja cijena naknada za prijevoz te službenih putovanja, koja u 2021.g. većinom nisu bila moguća iz epidemioloških razloga.
* Rashodi za materijal i energiju (322) su nešto manji u 2022.g. Neke stavke unutar skupine su se povećale, dok su se druge smanjile. Povećanje se dijelom odnosi na održavanje festivala koje je iziskivalo povećane troškove uredskog materijala i ostalih materijalnih rashoda. Nadalje, povećale su se cijene energenata, a za sitni inventar je u 2022.g. ostvareni su znatno manji rashodi, sukladno potrebama ustanove.
* Rashodi za usluge (323) povećali su se za 13,7 %, što se također većim dijelom odnosi na organizaciju festivala i to na angažiranje vanjskih suradnika koji su održavali radionice za djecu, kao i onih koji su to činili putem usluga svojih obrta i poduzeća. Također, u 2021.g. izrađivali su se promidžbeni materijali (iz projekta), koji su korišteni i u ovoj godini te su sredstva za nabavu istih korištena minimalno.
* Ostali nespomenuti rashodi poslovanja (329) povećani su za 55,7 %. Razlog tome je spomenuti festival i reprezentacija za izvođače i posjetitelje tijekom dva dana trajanja festivala te nabavka potrebnih materijala i ukrasa za radionice.
* Ostali financijski rashodi (343) povećani su za 29,8 %. Dio se odnosi na povećanje cijena usluga banke, a dio na povećanje broja transakcija kojima su se pokrivali rashodi festivala.
* Rashodi za nabavu postrojenja (422) ostvareni su tek 66,2 % u odnosu na prethodnu godinu. Razlog tome su manje odobrena sredstva za nabavu istih.
* Rashodi za nabavu knjiga (424) ostvareni su tek 68,3 % u odnosu na prethodnu godinu. Razlog tome su smanjena sredstva za nabavu knjiga od strane osnivača, ali i nadležnog ministarstva.

*BILANCA ( Obrazac BILANCA)*

Imovina je u odnosu na prethodnu godinu povećana za 4,3 %. Povećanje se odnosi na redovitu godišnju nabavu knjiga te kupovinu polica za dječji odjel. Vlastiti izvori su, također, povećani za 4,3 %.

Propisane obvezne bilješke uz bilancu (popis ugovornih odnosa kao što su dana kreditna pisma, hipoteke i sl. te popis sudskih sporova u tijeku) se ne prikazuju u tablici s obzirom da ih niti nema.

*IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA ( Obrazac P-VRIO)*

Proizvedena dugotrajna imovina bilježi povećanje obujma za 107.599,52 kn (darovana knjižna građa nadležnog ministarstva) i smanjenje vrijednosti za 762,06 kn (otpis dotrajale knjižne građe). Financijska imovina bilježi smanjenje obujma za 15.615,30 kn (članstvo ciljanih skupina korisnika bez naknade).

*IZVJEŠTAJ O OBVEZAMA ( Obrazac OBVEZE)*

Sve obveze evidentirane s 31.12.2022.g. podmirene su u siječnju 2023.g.

Beli Manastir, 27.1.2022.g.

Odgovorna osoba:

dr.sc. Marija Kretić Nađ